त्यस्तै, भारतले भारु ५ सय र १ हजारको नोटमा लगाएको प्रतिबन्धसँगै नेपालमा पनि यसले विभिन्न क्षेत्रमा असर पारेको छ। शेयर बजारमा यसरी लगातारको गिरावटले अब कुन रूप लिने हो, सम्बन्धित निकायसँग पनि यसको जवाफ छैन। यस विषयमा आन्तरिक र बाह्य रूपमा व्यापक छलफल भइरहेको नेपाल स्टक एक्सचेन्ज (नेप्से) ले जनाएको छ। नेप्सेका महाप्रबन्धक सीताराम थपलियाले नेपाल समाचारपत्रसँग कुरा गर्दै भन्नुभयो– ‘हामी आन्तरिक रूपमा र बाह्य विज्ञहरूसँग छलफलमा छौं।’ बजारको लगातारको गिरावटले अहिले नै केही भन्न सक्ने अवस्था नरहेको महाप्रबन्धक थपलियाको भनाइ छ।
